
	Par Ministru kabineta noteikumu projektu "Grozījumi Ministru kabineta 2020.gada 14.jūlija noteikumos Nr.458 "Noteikumi par kapitāla ieguldījumiem komersantos, kuru darbību ietekmējusi Covid-19 izplatība""




Finanšu ministrija ir izskatījusi Ekonomikas ministrijas precizēto Ministru kabineta noteikumu "Grozījumi Ministru kabineta 2020.gada 14.jūlija noteikumos Nr.458 "Noteikumi par kapitāla ieguldījumiem komersantos, kuru darbību ietekmējusi Covid-19 izplatība"" projektu, (turpmāk – noteikumu projekts), precizētu tā sākotnējās ietekmes novērtējuma ziņojumu (anotāciju) un izziņu par atzinumos sniegtajiem iebildumiem un izsaka šādus iebildumus.

1. Lūdzam papildināt noteikumu projekta 1.2. punktu, kas papildina noteikumus ar 6.1 punktu, ar atsauci arī uz Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu  I pielikuma 2.pielikumu, ņemot vērā, ka noteikumu ietvaros atbalstu paredzēts sniegt arī saimnieciskās darbības veicējiem, kas darbojas lauksaimniecības un mežsaimniecības nozarē. 
1. Ņemot vērā, ka noteikumu projekta 1. un 2.pielikumā ir ietverti termini “vidējie komersanti” un “lielie komersanti”, lūdzam papildināt noteikumu projektu ar terminu “vidējie komersanti” un “lielie komersanti” skaidrojumu.
1. Ņemot vērā, ka noteikumu projekta 1.1. punktā iekļautie kritēriji nosaka stingrākas prasības attiecībā uz vidējiem uzņēmumiem, nekā noteikts Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, I pielikumā, lūdzam anotācijā skaidrot, ka noteikumu projekta 1.1. punktā iekļautie kritēriji par darbinieku skaitu un finanšu rādītājiem paredz stingrākas prasības, nekā nosaka valsts atbalsta regulējums.
1. Lūdzam anotācijas I sadaļas 2. punktā sniegt izvērtāku skaidrojumu par to, kāpēc noteikumu projekta 2. pielikumā noteiktās Aizdevuma procentu likmes atšķiras no likmēm, kas noteiktas Eiropas Komisijas 2020. gada 19. marta paziņojumā "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums), t.sk., kādi argumenti tika sniegti, lai saskaņotu šādu atšķirīgu pieeju ar Eiropas Komisiju.
1. Atkārtoti lūdzam aizpildīt un precizēt anotācijas V sadaļas 1.tabulā iekļauto informāciju par noteikumu projekta atbilstību Pagaidu regulējuma nosacījumiem atbilstoši Ministru kabineta 2009. gada 15. decembra instrukcijai Nr. 19 "Tiesību akta projekta sākotnējās ietekmes izvērtēšanas kārtība", tai skaitā attiecībā uz noteikumu projekta 1.2. punkta, 1.3.punkta atbilstību (šobrīd norādītā atsauce uz Pagaidu regulējuma 66.punktu nav korekta), 1.4.punkta atbilstība.

Priekšlikums.

Ņemot vērā, ka noteikumu projekta ietvaros atbalstu plānots sniegt arī saimnieciskās darbības veicējiem, kas darbojas lauksaimniecības un mežsaimniecības nozarē, un ievērojot Komercdarbības atbalsta kontroles likuma 9.pantā noteikto kompetenču sadalījumu starp komercdarbības atbalsta uzraudzības institūcijām, aicinām noteikumu projektu saskaņot ar Zemkopības ministriju.





	Valsts sekretāre

	(paraksts*)
	B.Bāne




	
*Dokuments ir parakstīts ar drošu elektronisko parakstu



Zakovska  67095624
Sarmite.Zakovska@fm.gov.lv

Deksne 67083823 
Anna.Deksne@fm.gov.lv

